Ian Rankin

**Ian Rankin** (født 28. april 1960 i Fife i Skottland) er en britisk forfatter av kriminalromaner, særlig kjent for bøkene om politietterforskeren John Rebus. Han har også skrevet flere stykker om litterære vurderinger.

Rankin studerte ved University of Edinburgh, hvor han senere underviste i litteratur. Han arbeidet videre i offentlig administrasjon, som journalist og som researcher før han ble forfatter på heltid. Ifølge egne og hans forlags opplysninger skal han dessuten også ha hatt en karriere som «drueplukker, svinegjeter, skatteinnkrever, alkoholforsker, hi-fi-journalist og punkmusiker».

Rankin er en av Storbritannias mest bestselgende krimforfattere, og blir av mange kritikere holdt for å være landets fremste forfatter av politiromaner. Han har i hjemlandet vunnet mange litterære priser, og hadde knapt passert middelaldrende da han i 2005 ble tildelt Crime Writers' Associations høyeste utmerkelse The Cartier Diamond Dagger for «livslang utmerkelse i sitt forfatterskap og viktige bidrag til den engelskspråklige kriminallitteraturen». Han var da allerede blitt belønnet med Order of the British Empire i 2002.

Han er mest kjent for sine romaner fra Edinburgh med etterforskeren John Rebus i hovedrollen.

## Bibliografi
* *The Flood* (1986)
* *Knots and Crosses* (1987)
* *Watchman* (1988)
* *Hide and Seek* (1991)
* *Tooth and Nail* (1992) (også utgitt som *Wolfman*)
* *A Good Hanging and Other Stories* &ndash; novellesamling (1992)
* *Strip Jack* (1992)
* *The Black Book* (1993)
* *Witch Hunt* (1993)
* *Bleeding Hearts* (1994)
* *Mortal Causes* (1994)
* *Blood Hunt* (1995)
* *Let it Bleed* (1996)
* *Black and Blue* (1997)
* *The Hanging Garden* (1998)
* *Dead Souls* (1999)
* *Set in Darkness* (2000)
* *The Falls* (2001)
* *Resurrection Men* (2002)
* *Beggars Banquet* &ndash; novellesamling (2002)
* *A Question of Blood* (2003)
* *Rebus's Scotland: A Personal Journey* (2005)
* *Fleshmarket Close* (2005)
* *The Naming of the Dead* (2006)
* *Exit Music* (2007)
* *Doors Open* (2008)
* *The Complaints* (2009)
* *Dark Entries* (2009)
* *A Cool Head* (2009)
* *The Impossible Dead* (2011)
* *Standing in Another Man's Grave* (2012)
* *Saints of the Shadow Bible* (2013)
* *The Beat Goes On* (2014)
* *Dark Road* (2014) med Mark Thomson
* *Even Dogs in the Wild* (2015)
* *The Travelling Companion* (2016)
* *Rather Be the Devil* (2016)
* *Rebus: Long Shadows* (2018)
* *In a House of Lies* (2018)
* *A Song for the Dark Times* (2020)
* *A Heart Full of Headstones* (2022)

### Oversettelser til norsk

## Priser og utmerkelser
* The Chandler-Fulbright Award 1996
* The Short Story Dagger 1996, for *Herbert in Motion*
* The Gold Dagger 1997, for *Black and Blue*
* Palle Rosenkrantz-prisen 2000, for *Fortids synder* (*Black and Blue*)
* Order of the British Empire 2002
* Grand Prix du roman noir du festival de Cognac 2003, for *Le Jardin des pendus* (*The Hanging Garden*)
* The Edgar Award for Best Novel 2004, for *Resurrection Men*
* British Book Awards, Crime Thriller of the Year 2005, for *Fleshmarket Close*
* Grand Prix de Littérature Policière 2005, for *La Mort dans l'ame* (*Dead Souls*)
* The Cartier Diamond Dagger 2005

## Referanser


## Eksterne lenker
* 
* British Council of Arts: Ian Rankin
* Guardian Books: Artikkel om Ian Rankin, med lenker til flere artikler
* Ian Rankin intervjuet av Peter Robinson
* The Reykjavík Grapevine: Intervju med Ian Rankin
* Krimicouch.de: Ian Rankin